Yrjö Ilvessalo

Yrjö Ilvessalo (vuoteen 1911 Sarén; 1. joulukuuta 1892 Tampere – 6. joulukuuta 1983 Helsinki) oli suomalainen akateemikko ja metsätieteilijä.

Henkilöhistoria
Ilvessalon vanhemmat olivat vankilanjohtaja Karl Sarén ja Amanda Sahlbom ja puoliso vuodesta 1920 Lyyli Metsäpelto. Hänen veljensä oli metsätieteilijä Lauri Ilvessalo. Ilvessalo tuli ylioppilaaksi Tampereen reaalilyseosta 1911, suoritti Helsingin yliopistossa metsänhoitotutkinnon 1914 ja valmistui filosofian kandidaatiksi 1917 ja lisensiaatiksi 1920 ja väitteli filosofian tohtoriksi 1921. Hän oli Helsingin yliopiston metsänarvioimistieteen dosentti 1932–1948 ja työskenteli ajoittain virkaatekevänä professorina.

Ilvessalo oli Metsäntutkimuslaitoksen metsänarvioinnin professori 1922–1948 ja Suomen Akatemian jäsen vuosina 1948–1962. Hänen merkittävin työnsä oli laajojen alueiden metsävarojen inventointimenetelmien kehittäminen ja inventointien tekeminen. Hän suunnitteli ja johti ensimmäisen valtakunnallisen metsävarojen inventoinnin linja-arviointimenetelmällä 1921–1924 sekä vielä kolmesti sen jälkeen.Otavan Iso tietosanakirja, osa 3, p. 1181. Otava 1968.

Ilvessalolle myönnettiin Suomen Valkoisen Ruusun l luokan komentajamerkki 6.12.1959.

Valtiotieteen tohtori, kaupallinen neuvos Jaakko Ilvessalo on Yrjö Ilvessalon poika.Kuka kukin on 1978, s. 278.

Julkaisuja
 Mäntymetsikköjen valtapuitten kasvusta mustikka- ja kanervatyypin kankailla Salmin kr. puistossa, 1916.
 Tutkimuksia metsätyyppien taksatoorisesta merkityksestä, 1920.
 Kasvu- ja tuottotaulukot Suomen eteläpuoliskon mänty-, kuusi- ja koivumetsille, 1920.
 Tutkimuksia yksityismetsien tilasta Hämeen läänin keskiosissa, 1923.
 Suomen metsät: Metsävarat ja metsien tila, 1924.
 Suomen metsät viljavuusalueittain kuvattuina, 1930.
 Pohjoismaiden metsävarat toisiinsa verrattuina, 1931.
 Metsätyyppien esiintyminen eri maalajeilla, 1933.
 Metsä- ja suotyyppien esiintymisen keskinäisestä suhteesta, 1934.
 Metsämaitten jyvityksen perusteet, 1938.
 Metsän arvioiminen, Tapion taskukalenteri, useita painoksia.

Lähteet

Aiheesta muualla

 Y. Ilvessalo : Villin Lännen jättiläisiä, Suomen Kuvalehti, 13.10.1928, nro 42, s. 20, Kansalliskirjaston digitaaliset aineistot

Luokka:Akateemikot (Suomi)
Luokka:Suomalaiset metsätieteilijät
Luokka:Suomalaiset metsänhoitajat
Luokka:Suomalaiset professorit
Luokka:Helsingin yliopiston professorit
Luokka:Vuonna 1892 syntyneet
Luokka:Vuonna 1983 kuolleet
Luokka:Suomalaiset professorit